گلستان کاخ

مجموعیه ی کاخ گلستان ، یادگاری به جای بمانسته از تئران ارگ تاریخی ایسه ، جیگایه ایقامت  سلسله قاجار شاهان، و از زیباترین و کوهن ترین بناهانه ایران پایتخت دویست ساله ایسه.


سابقه تاریخی ارگ سلطنتی که اونه محدوده  شومال خیابان و  امام خمینی ( سپه)میدان ، خیام خیابان  غرب  ، ناصرخسرو خیابان شرق  و پانزده خرداد خیابان جنوب  و ارگ میدان تشکیل دهده ،به واگرده به روزگار صفویه. شاه عباس صفوی در قسمت شومالی تهماسبی حصار ، چهار باغ و چنارستانی چاگوده که بعدنان پیله دیواری اونه دور چاگوده و عیمارات مقر سلطنتیا اونه میئن چاگود و ا فضا ایسمه بنا ارگ. در اخرای عهد صفوی ، تئران گاه گوداری مقر موقت دربار شاهان صفوی بو و حتی شاه سلیمان ( 1077- 1105 هـ . ق ) کاخی در ا شهر خوره چاگود. امروز اثری از ا بناهان دوریه صفویه باخی نمانسته.

مجموعیه گلستان میئن قدیمی ترین بناهانی که الان وجود داریدی  ،  تخت مرمر ایوان و خلوت کریمخانی موتعلق به دوران کریمخان زند ایسه.

رضاشاه دوران ، بخش های بوزرگی از تئران ارگ ، از جمله اونه دور حیصار ،  باب عالی سر در، تیلگراف خانه ، تکیه دولت ، نارنجستان  ، باغ گلشن و ساختمانان اندرونی تخریب ببوسته و شاه محل سکونت  به سعدآباد و یعد از اویه در دوران محمدرضا شاه به نیاوران مونتقلا بوسته. در ا دوره ، مجموعیه گلستان به جیگایی برای پذیرایی از خارجی میهمانان تبدیل ببوسته.


بخشان موختلف ا مجموعه الانی شامل :  تخت مرمر ایوان، خلوت کریمخانی ، موزه اتاق  ( تالار سلام ) و اونه حوضخانه  ،آینه تالار  ، عاج تالار  یا سفره خانه ، برلیان تالار  یا تشریفات تالار ، خوابگاه عمارت ( کاخ الیزابت ) که در سال 1329 به جای نارنجستان چاگوده ببوسته ،  شمس العماره قصر،  بادگیر عمارت و حوضخانه وسیع ، الماس تالار ، ابیض کاخ و چادرخانه ایسه. تاریخ چاگودن ایوان تخت مرمر و خلوت کریمخانی به دوران وکیل الرعایا فارسه.

سایت جامع گردشگری

رده:جوغرافی